### Beslutningstema

I denne sag skal der besluttes, om forsamlingshuse, der er ejet af Tønder Kommune, skal overdrages og til hvilke vilkår.

### Historik

Ved et fællesrådsmøde den 3. februar 1970 blev der indgået aftaler om overdragelse af tidligere skolebygninger til lokalsamfundene i [adresse] og [adresse]. I aftalen beskrives, at bygningerne overdrages til den stedlige befolkning under forudsætning af, at befolkningen overtager samtlige drifts- og vedligeholdelsesudgifter. I september 1973 blev en tilsvarende aftale indgået med befolkningen i [adresse].

Siden har lokale ildsjæle i de tre lokalområder sørget for at skabe liv og fællesskaber i de tidligere skolebygninger og i alle tre lokalområder har skolebygningerne dannet ramme om både traditionsrige møder, familiefester og lokale sammenkomster. Ildsjæle har i mere end 50 år altså drevet og vedligeholdt de kommunale bygninger.

### Sagsfremstilling

Lokalforeningerne i [adresse] og Mjolden har henvendt sig til Tønder Kommune med ønsket om at få overdraget de lokale forsamlingshuse, der oprindeligt har været tidligere skolebygninger. Disse henvendelser er udgangspunkt for, at forvaltningen har undersøgt, hvor mange forsamlingshuse der er ejet af Tønder Kommune.

Følgende forsamlingshuse er ejet af Tønder Kommune:

Tobias Lind - Overbyvej 27, 6780 Skærbæk
Mjolden - Præstegårdsvej 4, 6780 Skærbæk
Drengsted - [adresse] Skærbæk

Derudover er et forhenværende forsamlingshus i Sæd, beliggende på [adresse], 6270 Tønder ejet af Tønder Kommune. Ejendommen bliver i dag anvendt af institutionen Ernst Nørgaard og indgår derfor ikke i denne sag.

Efter henvendelse fra [adresse] og Tobias Lind har Tønder Kommune kontaktet lokalforeningen i [adresse] med henblik på at afsøge, om lokalforeningen i [adresse] ligeledes ville være interesseret i en overdragelse af ejendommen. Lokalforeningerne i [adresse], Mjolden og Tobias Lind har alle tilkendegivet, at de er interesserede i en overdragelse af ejendommene. Dog har alle tre lokale foreninger ytret forskellige ønsker i forbindelse med overdragelsen. [adresse] ønsker i forbindelse med overdragelsen at sikre sig, at Tønder Kommune, i forbindelse med en eventuel kloakering af området, overtager udgifterne til kloakering. [adresse] har et ønske om at få opdateret enkelte elektriske installationer, mens [adresse] har et ønske om, at Tønder Kommune bidrager til udbedring af skader i en gavl mod vest.

Det foreslås, at:

* Overdragelsesaftalen vedrørende [adresse] indeholder en betingelse om, at Tønder Kommune overtager omkostningerne for en evt. fremtidig separat kloakering.
* At forsamlingshusene i [adresse] og Mjolden i videst mulig omfang søger fonde til de ønskede udbedringer. Såfremt dette ikke lykkedes, indgås en dialog ift. at opnå tilskud til projekterne via puljeordninger i Tønder Kommune.

Lokalforeningerne drifter ejendommene, og Tønder Kommune afsætter for nuværende ingen midler til drift af ejendommene. Ejendommene administrereres ikke af Tønder Kommunes ejendomsdriftsafdeling.

Lokalforeningerne har et ønske om at forbedre og udvikle deres forsamlingshuse. Det er dog svært at søge fonde m.m. når ejendommene er ejet af Tønder Kommune, da mange fonde ikke støtter offentligt ejede bygninger. Det er baggrunden for henvendelserne. Den 18. december i år er der en ansøgningsfrist til en stor national renoveringspulje, målrettet forsamlingshuse. To af forsamlingshusene, Tobias Lind og Mjolden, har et stort ønske om at nå at indsende en ansøgning til den deadline. Derfor er der lokalt  et ønske om, at overdragelsen kan effektueres primo december.

En overdragelse af de tre forsamlingshuse følger Tønder Kommunes ejendomsstrategi og vil mindske kommunens eksponering mod de skærpede EU-krav til kommunale bygninger, herunder krav om energirenovering, klimadokumentation, solcelleinstallation og fremtidige nulemissionsstandarder. Derved kan kommunen fokusere sine investeringer på de bygninger, der fortsat indgår i den kommunale drift, og opfylder de kommende lovkrav.

Ifølge udbudsbekendtgørelsen skal ejendomme sælges til markedsprisen og i offentligt udbud. Udbudsbekendtgørelsen siger dog også, at kommunen kan undlade et offentligt udbud og sælge ejendommen under markedsprisen, hvis kommunen lovligt kan yde anlægsstøtte. Ifølge juridisk afdeling kan kommunen yde anlægsstøtte til almennyttige foreninger. Tønder Kommune kan derfor lovligt overdrage ejendommene til lokalforeningerne uden offentligt udbud, såfremt følgende betingelser overholdes:

* At foreningens lokaler stadig hovedsageligt bliver anvendt til lovlige kommunale formål, og at foreningen ved privat udlejning mindst skal opkræve betaling, der svarer til omkostningerne forbundet med anvendelse af lokalerne (kostpris).
* At foreningens vedtægter indeholder bestemmelser, som specificerer, at vedtægterne ikke kan ændres uden [adresse] godkendelse, og at foreningens formue skal gå til almennyttige formål ved evt. ophør.

Det vurderes, at vedtægterne for Døstrup-Mjolden Borgerforening, som driver forsamlingshuset i [adresse] allerede lever op til ovennævnte krav til vedtægterne. Vedtægterne for Tobias Lind og omegns Folke og Idrætsforening, som driver forsamlingshuset i [adresse] samt vedtægterne for Mjolden Borger- og Idrætsforening, der driver forsamlingshuset i [adresse], vil skulle tilpasses førend en endelig overdragelse af bygningerne kan finde sted.

Det foreslås at overdrage forsamlingshusene i [adresse], Mjolden og [adresse] til lokalforeningerne for 1 kr., og at der tinglyses en servitut om tilbageskødning på ejendommene. Dette for at sikre Tønder Kommunes påtaleret med henblik på overdragelse til tredje part. Overdragelsen betinges af, at vedtægterne tilpasses jf. ovenstående betingelser.

[adresse] bygningsmasse vil blive nedbragt med 758m² ved en overdragelse af de tre ovennævnte ejendomme.

### Økonomi

Ejendommene overdrages til 1 kr. pr. ejendom.

Tønder Kommune afholder omkostningerne for berigtigelse af handlerne, som anslås til 45.000 kr. ekskl. moms

### Lovgrundlag

Udbudsbekendtgørelsen, Den Kommunale Styrelseslov § 68, stk. 1, Kommunalfuldmagtsreglerne.

### Indstilling Direktionen indstiller,

at de tre forsamlingshuse i [adresse], Mjolden og [adresse] overdrages til lokalforeningerne for 1 kr., betinget af at vedtægterne ændres for så vidt angår Tobias Lind og Mjolden forsamlingshuse,

at Tønder Kommune afholder omkostningerne for berigtigelse af handlerne,

at servitut om tilbageskødning tinglyses på ejendommen, og

at indstillingen videresendes til Kommunalbestyrelsen.

**Beslutning fra Økonomiudvalget den 20. november 2025 pkt. 5:**

Indstillingen anbefales.

### Beslutning

Indstillingen godkendt med den ændring, at overdragelsen af [adresse] afventer fornyet dialog med [adresse].

Richard Kristiansen (V) deltog ikke i mødet.